Nüüd on need kaks asja - tänapäevane ja uus ning vääga vana konstruktsioon kõrvuti kuu aega töötanud. Üks piiksub ja teine vuristab. Kummagi tööpiirkonnas ei ole mutimullahunnikuid enam tekkinud. Kusjuures viimase, selle tuulevurri mõjupiirkonda täpselt ju ei teagi.  Huvilistele - see tuulevurr peab olema tehtud sihilikult ebatäpne. Et ta keereldes ja pööreldes logiseks ning  lõginat teeks. Peale selle peab maase torgatud varras olema peenike. Jäme tokk ei anna vibratsiooni edasi. Muud saladust polegi.